
CONCLUZII: 


e În primele ore ale dimineții zilei de 30 august 
1995, aeronavele NATO au lansat o serie de 
lovituri de precizie împotriva unor ţinte selec- 
tate în teritoriul deținut de sârbi în 
Bosnia-Herţegovina. 

e Aceste lovituri anunțau începutul Operaţiei 
Deliberate Force, prima campanie aeriană a 
NATO, care a durat două săptămâni şi 
jumătate, a dezorganizat comunicațiile sâr- 

bilor bosniaci şi a pus capăt dezbaterilor care 

dominau discuţiile, în acel moment, în interi- 


Pentru a obţine o imagine cuprinzătoare a acţiunilor 
militare desfăşurate în Balcani în general, a operaţiei 
„Deliberate Force”, în particular, este necesară plasarea 
acestora în contextul lor istoric şi politico-militar. 
Succesiunea evenimentelor care au dus la intervenția 
NATO din august 1995 nu a început în secolul al 
XIV-lea, aşa cum au afirmat multe voci, dar nici imediat 
după dezmembrarea Iugoslaviei, cum au afirmat alții. 
Originea lor trebuie căutată înainte de separarea repu- 


orul Alianţei privind rolul NATO în perioada 
care a urmat Războiului Rece. 


e Deşi Operația Deliberate Force a fost extrem 
de controversată în acel moment, după 
aproape un deceniu şi jumătate a devenit clar 
că aceasta şi folosirea judicioasă a forţei aeri- 
ene au avut un rol esențial în terminarea 
războiului bosniac, generând consecinţe poli- 
tice semnificative şi beneficii evidente pentru 
Bosnia-Herţegovina. 


blicilor iugoslave şi de debutul războiului civil din 
Bosnia (1992). 

„Deliberate Force” a fost o operaţie aeriană, în care 
forțele NATO au dus la îndeplinire rezoluţiile Consi- 
liului de Securitate al ONU şi mandatele politice ale 
Alianței pentru asigurarea păcii în spaţiul fostei 
Iugoslavii. Structurile paralele de C2, NATO şi ONU, 
complexitatea situației politico-militare din teatrul de 
operaţii şi divergențele existente între opţiunile politice 

ale naţiunilor participante, particularitățile legate de 
constituirea şi utilizarea unei forțe multinaționale, toate 
au contribuit la structurarea unui proces de planificare şi 
a unui mod de executare a operației cu caracteristici 
unice. 

Eforturile politice şi militare ale ONU în fosta 
Iugoslavie au fost conduse de secretarul general al orga- 
nizaţiei, Boutros Boutros-Ghali, până la mijlocul lui 
1995. Reprezentantul special al acestuia, Yasushi 
Akashi, a condus UNPROFOR de-a lungul crizei, inclu- 
siv pe parcursul desfăşurării operaţiei „Deliberate 
Force”. El era responsabil de coordonarea iniţiativelor 
politice cu părțile implicate în conflict, eforturile de 
ajutor umanitar şi pentru controlul civil asupra compo- 
nentei militare a UNPROFOR. Misiunea, avându-și 
sediul la Zagreb, avea o componentă militară, una de 
afaceri civile, una de poliție civilă, o secţie de informaţii 
publice şi o componentă administrativă. 

De-a lungul crizei, o serie de rezoluții ale 
Consiliului de Securitate au permis creşterea nivelului 
de implicare a organizației şi a comunităţii internațio- 
nale în eforturile de soluţionare a acesteia. De o impor- 
tanță deosebită a fost UNSCR! 816, rezoluţie care a 
interzis toate zborurile neautorizate de UNPROFOR 
deasupra Bosniei-Herţegovina şi a cerut statelor mem- 
bre să ia toate măsurile necesare pentru a asigura 
respectarea acestei interdicții. În paralel, Consiliul Nord 
Atlantic (NAC) a aprobat planul de acțiune al NATO 
pentru asigurarea respectării interdicţiei de survol (,,No- 
Fly Zone” — NFZ) şi a anunţat Naţiunile Unite despre 
dorința Alianţei de a-şi asuma operația rezultantă. Din 
acest moment, eforturile politico-militare ale celor două 
organizaţii au mers în paralel, pentru a realiza o imagine 
mai concentrată a procesului decizional desfăşurat în 
paralel în ONU şi NATO, proces care a condus din 
acest moment la declanşarea operației „Deliberate 
Force”. 

Prima angajare militară reală a unei forțe NATO s-a 
petrecut la 28 februarie 1994, când două celule de 
aeronave NATO au doborât patru din cele şase avioane 
militare sârbeşti care violau zona de interdicție aeriană 
din Bosnia. lar următorul pas important spre „Deliberate 
Force” l-a constituit anunțul NAC, de pe 22 aprilie 
1994, potrivit căruia urma să se asigure o protecție mult 
mai riguroasă a zonelor sigure. 

În următoarele luni, pe măsură ce situaţia 
politico-militară şi umanitară a continuat să se 
deterioreze, ONU şi NATO şi-au intensificat eforturile. 
În iulie 1995, NAC autorizează comandanții NATO să 
descurajeze orice atac al ASB asupra zonei sigure 
Gorazde şi să asigure utilizarea eficientă a puterii 
aeriene dacă această zonă era amenințată sau atacată. 


Pe 1 august, Consiliul anunţă decizii similare pentru 
zonele sigure Sarajevo, Bihac şi Tuzla. Acţiunile for- 
telor aeriene urmau să aibă loc numai ca urmare a unei 
coordonări riguroase între CINCSOUTH şi coman- 
dantul forţei ONU din fosta Iugoslavie. În paralel, în 
primăvara lui 1995, structura de comandă a forței ONU 
este reorganizată. Forţa de protecţie ONU este redenu- 
mită Forța ONU pentru Pace (UN Peace Force — 
UNPF), având cartierul general la Zagreb, iar compo- 
nenta tactică a acesteia pentru Bosnia-Herţegovina 
rămâne UNPROFOR. 

Gruparea conceptuală a întregii colecţii de planuri 
sub numele „Deliberate Force” a dus la definirea unei 
serii de elemente comune, care au constituit puntea de 
legătură şi le-au legitimat cumva drept un singur plan, al 
unei campanii aeriene de nivel operativ. În două 
cuvinte, era vorba de o serie de lovituri aeriene succe- 
sive şi graduale ca intensitate, planificate în paradigma 
inamicului ca sistem şi îndreptate în direcția atingerii 
unui obiectiv unic în Bosnia: degradarea capacităţii 
sârbilor bosniaci de a executa operaţii militare împotriva 
armatei bosniace. Dar să nu anticipăm şi să vedem care 
erau aceste punți de legătură din colecția de planuri care 
constituia Planul operaţiei: 

a) evenimentele considerate critice, a căror 
producere urma să declanşeze acțiunile planificate: 

e uciderea unor ostatici ONU; 

e atacul direct al forţelor ONU; 

e concentrări de forţe sau armament greu, consi- 
derate ameninţări directe asupra zonelor declarate 
sigure; 

e bombardarea zonelor sigure sau a celor ocupate 
exclusiv de populaţie civilă; 

e opoziția la acţiunea de retragere a forţelor ONU. 

b) obiectivul operaţiei şi starea finală: 

e o campanie aeriană dusă în scopul degradării 
capacității sârbilor bosniaci de a executa operaţii 
militare împotriva armatei bosniace; 

e starea finală: solicitarea de încetare a ostilităților 
şi reluare a negocierilor din partea sârbilor, con- 
formarea acestora la mandatele ONU. 

c) premise implicite ale planului: 

e recunoaşterea internațională a 
agresori; 

e există mandatele ONU şi NATO necesare execu- 
tării operației; 

e Croația nu manifestă opoziție la loviturile aeriene 
necesar a fi executate în Krajina; 

Serbia este şi rămâne neutră; 
e sunt disponibile suficiente aeronave; 


sârbilor ca 


e avantajul militar al sârbilor bosniaci în faţa arma- 

tei bosniace este reprezentat de capacitatea supe- 
rioară de a manevra forțe reduse numeric, dar 
dotate cu armament greu, în cele mai favorabile 
poziţii tactice şi operative; 

e atacul îndreptat împotriva acestui avantaj al sâr- 
bilor va determina schimbarea balanței de forțe în 
zona de operații; 

e în momentul în care sârbii realizează faptul că 
balanţa de forțe s-a schimbat, vor solicita înce- 
tarea ostilităților şi reluarea negocierilor; 

e numai atacurile aeriene executate cu determinare 
împotriva țintelor de C2, a celor de logistică şi 
infrastructură, precum şi a forțelor propriu-zise 
pot duce la realizarea de mai sus. 

d) secvențializarea atacurilor: 

e izolarea conducerii sârbilor bosniaci şi atacul 
asupra țintelor aşa-numite „time-sensitive”?; 

e întreruperea legăturilor şi izolarea forţelor sârbi- 
lor bosniaci; atacul bazelor logistice ale acestora; 

e atacul asupra forțelor propriu-zise şi a unor 
elemente de infrastructură; 

e menţinerea deschisă, de-a lungul întregii opera- 
ției, a opțiunii atacului asupra țintelor sensibile 
politic şi militar, de mare valoare. 

Au existat multe puncte comune între prescripțiile 
doctrinare referitoare la planificare şi ceea ce s-a întâm- 
plat practic în timpul planificării pentru „Deliberate 
Force” şi aceasta mai ales datorită existenţei, credibi- 
lității şi influenţei unui corp doctrinar american foarte 
bine pus la punct. Au existat şi multe divergențe între 
teorie şi practică, mai ales datorate diferențelor apre- 
ciabile dintre premisele şi circumstanţele care au stat la 
baza creării acestor doctrine şi condițiile în care s-a 
desfăşurat campania aeriană. 

Un prim exemplu privind conformarea planifica- 
torilor NATO la cerinţele doctrinelor existente îl consti- 
tuie importanţa acordată definirii clare a scopului şi 
obiectivelor operaţiei. Până la „Deliberate Force”, 
numeroase incertitudini referitoare la obiectivele strate- 
gice fuseseră manifestate în cei doi ani şi jumătate de 
implicare a NATO în criza balcanică. Pregătind, însă, 
operaţia, Memorandumul de înțelegere dintre 
CINCSOUTH şi comandantul UNPF a eliminat aceste 
incertitudini şi a stabilit condiții clare pentru declan- 
şarea acțiunilor de luptă, precum şi obiectivele strate- 
gice pentru care aceste acțiuni urmau să fie declangate. 

Un alt punct comun între teorie şi practică a fost 
constituit de abordarea asimetrică a campaniei din 
Bosnia. Având caracteristici, puncte tari şi vulnerabi- 
lități total asimetrice față de oponent, NATO a ales o 
strategie asimetrică, prin care utilizarea aproape exclu- 
sivă a puterii aeriene în fața unui adversar aproape 
insignifiant în aer era menită să ducă la atingerea obiec- 
tivelor generale ale intervenției militare. lar această 
asimetrie a fost tot timpul urmărită. De exemplu, în faţa 
superiorității indiscutabile a ASB în armament greu 


terestru, NATO nu a planificat lovirea directă a tancu- 
rilor şi pieselor de artilerie, ci a ales să anuleze acest 
avantaj prin lovirea depozitelor de armament şi muniţie, 
a facilităților de întreținere şi reparații şi a celor de 
furnizare a combustibilului. 

În termeni generali, dezmembrarea Iugoslaviei a 
reprezentat produsul primar al declinului şi crizei 
economice şi politice ale federaţiei din anii "80, iar unul 
din produsele secundare ale acestora a fost conflictul 
din Bosnia-Herţegovina. În termenii analizei noastre 
acest enunț este prea puţin util. Trebuie găsite cauzele 
profunde care au generat şi întreținut conflictul, acele 
cauze care au avut relevanță pentru planificatorii şi 
executanții operației „Deliberate Force” în efortul lor de 
a lega scopurile şi obiectivele politico-militare cu o 
stare finală adecvată acestora. În această privință s-au 
dat numeroase explicații, unele dintre ele fiind contra- 
dictorii. Cele mai multe au căzut însă de acord asupra 
unei combinații de trei cauze care au generat şi susținut 
conflictul: a) tensiunile inter-etnice, b) inflamarea arti- 
ficială a acestor tensiuni interetnice de către politicieni 
în căutarea puterii personale şi a altor scopuri politice şi 
c) o situaţie a balanței militare care favoriza net unul din 
grupurile etnice din regiune. 

Pentru planificatorii militari, foarte importantă a 
fost identificarea elementului de greutate în această 
combinaţie, deoarece acesta avea să stabilească fiziono- 
mia generală a intervenţiei militare. Ne aducem aminte, 
din debutul acestei analize, că nici în această privință nu 
s-a putut ajunge la un consens. Una din orientările în 
această privință afirma  primordialitatea tensiunii 
inter-etnice, perenă în această regiune, caracterul con- 
flictual al relațiilor dintre grupurile identitare ale 
regiunii de-a lungul întregii istorii. Franța şi Marea 
Britanie erau exponentele acestei idei. Cealaltă orientare 
sublinia rolul primar al manipulării politice a tensiunilor 
inter-etnice de către lideri iresponsabili şi setoşi de 
putere, cum erau Milosevic şi Karadzic. SUA susțineau 
această explicaţie. 

Acum, dacă Alianţa îşi însuşea ideea potrivit căreia 
conflictul avea cauze culturale, rezidând în însăşi natura 
tensionată a relațiilor dintre grupurile etnice, însemna că 
toate părțile erau în egală măsură vinovate şi nevino- 
vate, victime inocente ale unor forțe dincolo de posi- 
bilităţile lor de control. În acest caz, intervenţia militară 
trebuia să fie neutră, să fie ţintită spre protejarea 
victimelor nevinovate, separarea părților beligerante şi 
construcția încrederii şi a dialogului între aceste părți. 
Acţiunea militară ar fi avut deci trăsăturile unei operații 
de construcție a păcii. Dacă situația de criză din Bosnia 
era rezultatul acţiunii iresponsabile a unor lideri politici, 
însemna că puteau fi identificaţi vinovaţii. Prin urmare, 
coerciția ar fi trebuit să joace un rol important în 
acțiunea militară. Şi atunci acțiunea militară ar fi avut 
trăsăturile unei operații de impunere a păcii, ţintită spre 

forțarea liderilor politico-militari să accepte pacea şi să 
înceteze agresiunile împotriva celorlalte părți. 

În cele din urmă, viziunea potrivit căreia conflictul 
bosniac îşi avea cauza primară în manipularea politică a 
tensiunilor interetnice a avut câştig de cauză. Armata 
sârbilor bosniaci a fost considerată  agresoare, 
leadershipul politico-militar al sârbilor a fost considerat 
vinovat, iar operația militară a fost abordată în maniera 
„peace-enforcement”. Implicit, efortul militar a fost 
concentrat pe negarea posibilităţii de comunicare între 
conducerea politico-militară şi forțele ASB şi pe 
egalizarea balanței de forţe între beligeranții războiului 
civil. Efortul diplomatic a fost concentrat pe utilizarea 
instrumentului de presiune reprezentat de loviturile 
aeriene pentru a readuce părțile la masa tratativelor de 
pace. Scopul final era încetarea agresiunilor reciproce, a 
atrocităților şi curăţeniei etnice, conformarea sârbilor la 
condiţiile impuse de ONU/NATO şi reluarea negoci- 
erilor pentru soluţionarea paşnică a crizei. 

Procesul de planificare pentru operaţia „Deliberate 
Force” n-a beneficiat de o orientare doctrinară clară. Pe 
de o parte, ne aflam la jumătatea anilor '90. NATO, 
organism birocratic deosebit de complex şi dependent 
de consensul membrilor săi, pentru orice decizie impor- 
tantă, se adapta mai încet la realitățile post-Război Rece 
iar majoritatea doctrinelor, conceptelor şi procedurilor 
sale de operare erau în transformare lentă. Pe de altă 
parte, puşi în faţa unui mediu politico-militar deosebit 
de complex, în care deciziile consensuale (la nivel înalt) 
erau greu de atins, planificatorii NATO au trebuit să-şi 
asigure în primul rând flexibilitatea, păstrarea deschisă a 
tuturor opţiunilor. Şi cum un ghidaj doctrinar adecvat, 
care să asigure planificării operaţiei atât flexibilitate, cât 
şi eficacitate, nu era disponibil, personalul de stat major 
s-a bazat preponderent pe doctrinele şi procedurile 
americane şi pe experiența proprie în tot demersul de 
planificare. 

Totuşi, în ceea ce priveşte modul de abordare a 
campaniei aeriene, grupurile de planificare au beneficiat 
de nişte instrumente conceptuale, de nişte modele de 
analiză şi planificare, furnizate chiar de (r)evoluţia care 
se manifesta în toate domeniile afacerilor militare. Este 
vorba aici despre conceptul analizei sistemice a inami- 
cului, de modelul inelelor concentrice al lui Warden, de 
concepţiile de utilizare a puterii aeriene ca instrument 
de coerciţie şi chiar de modelul operaţiilor bazate pe 
efecte. Este adevărat că niciunul din aceste modele nu a 
fost asumat în mod explicit şi formal în planificarea şi 
executarea operaţiei, dar nu este mai puţin adevărat că 
trăsăturile acestor concepte pot fi identificate atât în 
deciziile importante legate de planificare, cât şi în mo- 
dul de executare a foarte multor misiuni pe parcursul 
operaţiei. 

Planificarea în sine a reprezentat un proces evolutiv 
şi prea puțin formalizat. De fapt, cu câteva săptămâni 
înainte de debutul campaniei încă nu exista niciun plan 


sau anexă de plan care să se numească „Deliberate 
Force”. 

Termenul a apărut pentru prima oară în titlul unui 
briefing de la AIRSOUTH din august 1995: „Air 
Operations in Bosnia Herzegovina — Deliberate Force”. 
Însă, briefingul nu descria campania de lovituri aeriene 
în tot teatrul de operaţii. Acesta, practic lista o serie de 
planuri de operații informale, alternative, dezvoltate 
pentru executarea diferitelor ramuri ale operației „Deny 
Flight”. Ca set de planuri specializate pentru impunerea 
rezoluţiilor UNSC, protejarea zonelor sigure şi neutra- 
lizarea apărării antiaeriene sârbeşti, briefingul oferea 
comandanților NATO o bază pentru concepția răspun- 
sului la o viitoare criză, dar nu propunea o acțiune 
explicită, coerentă, pentru o criză definită. Apoi, pe 
măsură ce situația a evoluat, aceste planuri au fost 
activate şi dezvoltate, adaptate pentru designul unei 
campanii cu scopuri mult mai cuprinzătoare decât cele 
ale operaţiei „Deny Flight”. Concluzionând, planul 
pentru „Deliberate Force” a fost doar o dezvoltare a 
planurilor aflate în curs de executare pentru o altă 
operaţie, limitată strict ca scop şi durată. 

Executarea campaniei aeriene dă naştere la câteva 
observaţii. În primul rând, executarea cu hotărâre a lovi- 
turilor aeriene a fost esențială pentru succesul operaţiei. 
Obiectivele campaniei au fost limitate, dar, pentru 
atingerea lor, comandanții NATO au fost liberi să-şi 
întocmească planuri şi să execute acțiuni de luptă fără 
alte constrângeri în afara celor cuprinse în ROE. O 
campanie supra-restricționată sau incompletă, cu inge- 
rințe decizionale politice ar fi fost foarte probabil dezas- 
truoasă pentru credibilitatea ONU şi NATO şi ar fi 
prelungit cu siguranță războiul în Bosnia. 

O observație în acord cu teza temei noastre: 
„Deliberate Force”, cu designul şi rezultatele cunoscute, 
a fost posibilă numai datorită utilizării munițiilor de 
precizie. Date fiind constrângerile de timp, forțele 
nu ar fi putut executa campania hotărâtă fără a avea 
disponibile muniții de precizie şi platforme aeriene 
capabile să le lanseze. Armele de precizie au dat posi- 
bilitatea executării unei campanii scurte, eficace şi cu 
număr minim de victime din rândul civililor, respectiv 
cu pagube colaterale minime. De fapt, analizele ulte- 
rioare ale operaţiei nu au putut determina numărul de 
victime civile ale operației, iar conducerea politico- 
militară a sârbilor nu a făcut nicio tentativă de a explo- 
ata imagologic pagubele colaterale sau victimele 
inocente. Ceea ce înseamnă, foarte probabil, că nu au 
avut ce exploata. De altfel, dacă leadershipul ONU şi 
NATO ar fi anticipat victime civile sau pagube cola- 
terale mari ca urmare a operației aeriene proiectate, 
probabil că nu ar fi aprobat-o (fie şi numai datorită 
instrumentului de presiune politică pe care o asemenea 
campanie l-ar fi furnizat sârbilor). De asemenea, dacă 
aceste victime sau pagube ar fi început să apară pe 


COLOCVIU STRATEGIC Nr. 1, 2010 


5 


parcursul acțiunilor de luptă, probabil că operația ar fi 
rămas fără sprijin politic în scurt timp. 

În condițiile specifice ale crizei iugoslave, dacă ar fi 
fost aleasă orice altă cale de acțiune, în afara unei 
campanii aeriene independente cu utilizarea munițiilor 
de precizie, ASB ar fi avut o capacitate mult mai 
semnificativă de a cauza pierderi în rândul forțelor 
NATO şi ONU. O ofensivă terestră combinată cu 
acțiuni aeriene convenționale i-ar fi făcut pe sârbi să 
continue lupta, cel puțin până verificau ce efect are 
uciderea militarilor NATO şi ONU asupra voinței 
politice a conducătorilor lor. Ulterior, reportajele tele- 
vizate cu şiruri de soldați sârbi ucişi, dar şi cu nume- 
roase victime din NATO, cu oraşe bombardate şi cu 
coloane de refugiați ar fi schimbat semnificativ opiniile 
în toate ţările participante la intervenţie. Şi, în scurt 
timp, această schimbare ar fi generat efecte politice. 

Înainte şi în timpul executării operaţiei au existat 
destul de multe discontinuități de sincronizare între 
eforturile militare şi demersurile diplomatice. Poate cel 
mai semnificativ aspect în această privinţă a fost faptul 
că ambasadorul Holbrooke şi generalul Ryan au făcut 
planuri şi au luat măsuri fără a-şi cunoaşte reciproc 
poziţiile vis-ă-vis de probleme importante, cum erau 
limitarea pagubelor colaterale sau necesitatea conti- 
nuării campaniei aeriene. Reflectând asupra posibilelor 
implicaţii ale acestor nesincronizări, Holbrooke scria: 
„Regret nespus că nu am avut o comunicare directă cu 
Ryan; aceasta ne-ar fi permis să urmăm o strategie 
diferită şi poate mai hotărâtă.”" În contrast însă cu 
părerile diplomatice, amiralul Smith şi generalul Ryan 
afirmau, chiar la doi ani după operaţie, că orice contact 
direct dintre Holbrooke şi AIRSOUTH ar fi fost nepo- 
trivit şi riscant din punct de vedere diplomatic. Coman- 
danţii erau de părere că o asemenea legătură ar fi afectat 
lanțul militar de comandă şi interfaţa funcţională dintre 
leadershipul militar şi cel diplomatic. Dincolo de aceste 
opinii, implicațiile pentru astfel de operaţii de stabilitate 
rămân. Canalele, formale şi informale, între diplomaţi şi 
militari trebuie să rămână deschise, sincronizate şi 
flexibile. Este de asemenea important ca procesul de 
comunicare să aibă loc în momentele şi pe subiectele 
adecvate situaţiei. lar aceasta ar putea însemna că cele 
două domenii de acţiune trebuie să fie legate numai în 
mod tradițional, la vârfurile celor două lanțuri de 
comandă. Dar, la fel de bine, ar putea indica necesitatea 
ca în viitoare operații în sprijinul păcii să existe legături 
între cele două domenii la nivele decizionale mai joase. 
Comunicarea prin astfel de canale, atâta timp cât 
niciuna dintre părți nu încearcă să-şi asume atribute ale 
celeilalte, nu poate duce decât la creşterea eficacității 
deciziei militare şi a demersului diplomatic. 

Cu toată dimensiunea redusă a structurii forței 
implicate, comandanții NATO au ales să construiască o 
operație îndreptată în direcția obținerii unor efecte de 
nivel strategic şi operativ şi nu a unor obiective tactice. 


Vorbind în termenii NATO (sau în cei americani), 
AFSOUTH a executat această operație cu o forță 
redusă. În campanie a fost utilizat echivalentul a două 
aripi (grupuri) de platforme de luptă, împreună cu o 
proporție adecvată de mijloace de recunoaştere, supra- 
veghere, război electronic şi transport aerian. Acest 
aspect, combinat cu obiectivele limitate ale campaniei, 
ar fi putut determina comandanții NATO să se con- 
centreze pe loviturile aeriene împotriva țintelor de nivel 
tactic, cuprinse în opțiunea I. În loc să procedeze aşa, 
aceştia au concentrat atacurile asupra țintelor din 
opţiunea II, a căror distrugere/ neutralizare ar fi fost cel 
mai probabil să determine efecte de nivel operativ şi 
strategic. S-a încercat, de la început, determinarea 
conducerii politico-militare a ASB să se conformeze 
condiţiilor ONU prin distrugerea în primul rând a 
infrastructurii de comandă şi a celei de mobilitate. Acest 
aspect este semnificativ pentru viitoare campanii 
aeriene din cadrul operaţiilor de stabilitate. Opțiunile de 
nivel strategic sau operativ disponibile comandanților 
sunt mai puțin dependente de dimensiunea forței aeriene 
utilizate decât de circumstanţele politico-militare, de 
doctrină, de conceptele de operare şi de selectare a 
țintelor şi, bineînțeles, de calitatea tehnologiei la 
dispoziţie. Disponibilitatea şi nivelul de utilizare a 
munițiilor de precizie au avut un rol hotărâtor în 
determinarea impactului operaţiei la nivel strategic şi 
operativ. De altfel, o publicaţie de prestigiul Doctrinei 
puterii aeriene britanice utilizează operaţia „Deliberate 
Force” pentru a ilustra însuşi conceptul de precizie.“ 

La nivel tactic, pentru executanţii operației 
„Deliberate Force”, caracteristicile acestui conflict limi- 
tat nu s-au deosebit prea mult de cele ale unei con- 
fruntări majore. Forţa NATO a executat misiuni de 
luptă, chiar în condițiile unui conflict de intensitate 
redusă, cu o reacție limitată a forțelor aeriene inamice, 
în aceeaşi manieră în care ar fi făcut-o şi cu şase-şapte 
ani mai devreme împotriva unei forţe din Pactul de la 
Varşovia. lar aceasta nu sugerează că puterea aeriană nu 
s-a adaptat noilor realităţi, ci, dimpotrivă, demonstrează 
flexibilitatea şi adaptabilitatea acesteia. S-a dovedit că 
actualele capabilități de supraveghere şi atac (de preci- 
zie) ale platformelor aeriene fac din componenta aeriană 
un partener egal pentru componenta terestră, chiar şi în 
operaţiile limitate de stabilitate. Mai mult decât atât, 
unităţile de forţe aeriene care au executat „Deliberate 
Force” nu au avut nevoie de modificări de structură, 
proceduri şi antrenament; unitățile de forțe terestre au 
de obicei nevoie de perioade destul de extinse de 
adaptare structurală şi procedurală precum şi de antre- 
nament specific, pentru a participa în astfel de operații. 

Ultimele observaţii vizează realizările operației 
„Deliberate Force”, eficacitatea sa. Conflictul din 
Bosnia avea să se termine şi fără intervenția NATO. Fie 
extenuarea, fie victoria uneia dintre părți ar fi dus la 
sfârşitul războiului. De altfel, chiar unele victorii ale 

armatei federaţiei bosniace şi ale croaților, precum şi 
conduita Belgradului în iulie 1995, sugerau o tendință 
de schimbare a raportului de forțe în Bosnia. Cu toate 
acestea, rezultatul final al conflictului, ca şi durata sa, 
erau departe de a fi vizibile la finele lui august 1995. 
Nimeni nu avea motive fundamentate să creadă că 
vărsarea de sânge se va sfârşi în viitorul apropiat. Chiar 
dacă pierdeau teren în partea de est a Bosniei, sârbii se 
aflau încă în ofensivă în vest. lar comunitatea inter- 
națională dorea să pună capăt imediat conflictului sau 
cel puţin să oprească măcelul interetnic. La conferința 
de la Londra din iulie s-a anunțat intenţia de a stopa 
agresiunea reciprocă şi de a readuce părțile la masa 
tratativelor prin folosirea puterii aeriene. Iar „Deliberate 
Force” chiar asta a făcut. A realizat ceea ce trei ani de 
eforturi diplomatice şi peacekeeping nu au reuşit. 
Aproape imediat după debutul operaţiei, atacurile 
asupra zonelor sigure a încetat. Ulterior, loviturile aerie- 
ne au determinat schimbarea raportului de forţe în regi- 
une şi au oferit un instrument puternic de presiune 
diplomaților. În ultimă instanță, acţiunile aeriene au de- 


monstrat conducerii sârbilor bosniaci lipsa de speranță 
în posibilitatea unei victorii şi necesitatea negocierii. 

În concluzie, puterea aeriană a furnizat ceea ce a 
promis în „Deliberate Force”. A fost un element decisiv 
pentru instaurarea păcii în Bosnia, rapid, eficient şi cu 
costuri umane, politice şi economice minime. 


! UNSCR - United Nations Security Council Resolution — Rezoluţia 
Consiliului de Securitate al Naţiunilor Unite, n.a. 

? Time-sensitive targets — ţinte a căror distrugere/ neutralizare/ 
paralizare este necesar să se execute într-un interval de timp strict 
determinat de la momentul începerii acţiunilor de luptă, nelăsând 
timp inamicului pentru a le proteja suplimentar, masca sau disloca în 
scopul scoaterii de sub lovitură; atingerea acestui deziderat este 
considerată vitală pentru succesul întregii operaţii, n.a. 

3 „Operații aeriene în Bosnia Herţegovina — Deliberate Force”, n.a. 

4 Richard Holbrooke — „Annals of Diplomacy: The Road to 
Sarajevo”, The New Yorker, cit. în Owen — „Deliberate Force — A 
Case Study in Effective Air Campaigning”, p. 508. 

* Ibidem, p. 509. 

é British Air Power Doctrine, AP 3000, Third Edition, Directorate of 
Air Staff, Ministry of Defence, 1999, p. 2.6.11. 


PROPUNERE: 
e Continuarea participării forțelor aeriene ale Armatei României în cadrul 
misiunilor de operaţii de stabilitate şi de sprijin în teatrele de operaţii externe. 

